Mary Cassatt

**Mary Stevenson Cassatt** nada o 22 de maio de 1844 en Allegheny, (Pensilvania) e finada o 14 de xuño de 1926 en Le Mesnil-Théribus, (Francia), foi unha pintora e gravadora americana. Viviu gran parte da súa vida en Francia, onde estableceu unha profunda amizade con Edgar Degas e máis tarde expuxo cos Impresionistas.

Cassatt pintou sobre a vida social e privada das mulleres, cunha particular énfase na unión entre nais e fillos.

## Xuventude 
Cassatt naceu en Allegheny City, Pensilvania, parte actual da cidade de Pittsburgh. Mary naceu no seo dunha familia acomodada: o seu pai, Robert S. Cassatt, era un exitoso axente de bolsa, e a súa nai, Katherine Kelso Johnston, proviña dunha familia de banqueiros. Cassatt medrou nun ambiente onde as viaxes eran parte da súa educación; antes de cumprir os dez anos a rapaza xa viaxara a moitas capitais europeas, incluíndo Londres, París e Berlín.

A pesar de que a súa familia obxectou a súa decisión de converterse nunha artista profesional, ela comezou a estudar pintura na *Pennsylvania Academy of the Fine Arts* en Filadelfia, Pensilvania (1861-1865). Impaciente co lento ritmo das clases e a actitude condescendente dos estudantes e dos mestres, fixo que decidise estudar os antigos patróns por si mesma, e en 1866 mudouse a París.

miniatura|esquerda|*A festa no bote*, 1893-94 Co comezo da Guerra franco-prusiana, Mary Cassatt volveu aos Estados Unidos xunto á súa familia, adicándose á pintura na súa vila, a pesar da dificultade de atopar bos materiais e modelos para as súas pinturas. O seu pai continuou a resistirse á súa vocación, pagando só as súas necesidades básicas, deixando ao seu cargo o pagamento dos seus materiais plásticos. En 1871 volveu a Europa cando o Arcebispado de Pittsburgh lle encargou pintar copias dalgunhas pinturas de Italia, despois do cal viaxou por Europa.

## Impresionismo 
En 1872, Mary Cassatt xa contaba cun estilo maduro, en parte debido ao estudo dos mestres máis importantes e ás indicacións e consellos do seu mestre Camille Pissarro. Ese mesmo ano unha das súas pinturas foi escollida polo xurado para ingresar no Salon de Paris. Respecto á súa obra, os críticos dixeron que as súas cores eran moi rechamantes e que os seus retratos eran demasiado fieis para favorecer ao modelo.

Logo de ver a obra ao pastel de Edgar Degas na fiestra dunha galería de arte, soubo que non estaba soa na súa rebelión. Nunha carta a un amigo atopamos o seguinte:

 
[miniatura|dereita|225px|*Té* [1880Museum of Fine Arts, Boston]]

En 1874 coñeceu a Edgar Degas quen a convidou a exhibir o seu traballo cos impresionistas, o que finalmente ocorreu en 1879. Pouco despois do seu triunfo cos impresionistas, Cassat deixou a pintura para facerse cargo da súa nai e irmá quen enfermaron logo de mudarse a París en 1877. A súa irmá morreu en 1882 pero a súa nai recuperou a saúde logo do cal Cassat retomou a pintura a mediados de 1880. Permaneceu unida a este círculo até 1886, con todo a súa amizade con Degas e Berthe Morisot non se disolveu. 
miniatura|esquerda|*Tempo de verán* (c. 1894)

Cassat continuou en evolución, polo que deixou o impresionismo e achegouse máis cara a unha honesta e sinxela copia da realidade. Contra 1886, xa non se identificaba con este nin con ningún outro movemento artístico e comezou a experimentar con varias técnicas. No seu traballo pódese observar que case un terzo das súas pinturas amosan escenas da vida cotiá e retratos de nais e fillos en íntima relación.

## Derradeiros anos 
[miniatura|dereita|200px|*O baño do neno (O baño)*[Art Institute of Chicago]]
A década de 1890 foi a época máis creativa de Cassatt, mesmo se converteu en modelo a seguir para novas artistas americanas, entre as que destacan Lucy A. Bacon, a quen Cassat presentoulle a Camille Pissarro.

En 1891, exhibiu unha serie de coloridas pinturas entre as cales estaban *Muller tomando un baño* e *O salón de beleza*, cadros inspirados na arte xaponesa que foron exhibidos en París un ano antes.

En 1893, pintou o mural *Modern Woman: Young Women Plucking the Fruits of Knowledge of Science* para o Edificio da Muller (Woman's Building) da Exposición Mundial Colombiana de Chicago.

Ao iniciarse o novo século, traballou como conselleira en varias coleccións de arte onde deixou estipulado que eventualmente doarían as súas vendas aos Museos de Arte Norteamericanos. Con todo, o recoñecemento da súa arte chegou tardiamente aos Estados Unidos.

O irmán de Cassatt, Alexander Cassatt, (presidente da *Pennsylvania Railroad* dende 1899 ata a súa morte) morreu en 1906. A morte do seu irmán fixo que non volvese pintar até 1912.

Unha viaxe ao Exipto en 1910 impresionou a pintora coa beleza da súa arte antiga. Diagnosticada de diabetes, reumatismo, neuralxia e cataratas en 1911, seguiu coa súa produción artística, mais en 1914 foi forzada a deixar de pintar ao ir perdendo a vista. Non obstante, Cassatt non deixou a súa actividade, uníndose aos colectivos femininos que loitaban polo recoñecemento do sufraxio feminino, facendo unha exposición de dezaoito cadros en 1915 para apoiar o movemento.

En recoñecemento á súa achega á arte, o goberno de Francia galardoouna coa Légion d'honneur no ano 1904.

A pintora morreu o 14 de xuño de 1926 na vila de Château de Beaufresne, preto de París, sendo soterrada no panteón familiar de Mesnil-Théribus, Francia.

Como a maioría dos pintores da súa época, Cassatt ten escasa presenza nos museos de España. Existe un exemplo de notable importancia, o lenzo "Maternidade", no Museo de Belas Artes de Bilbao.

## Galería de traballos 

Ficheiro:Cassatt Mary Toreador 1873.jpg|*Trala corrida*, 1873, Art Institute of Chicago
Ficheiro:Cassat - Blue Armchair NGA.jpg|*Cativa sobre unha butaca azul*, 1878, National Gallery of Art
Ficheiro:Cassattopera.jpg|*Na Ópera*, 1879, Museum of Fine Arts, Boston
Ficheiro:Mary Cassatt In the box.jpg|*No palco*, 1879, Colección privada
Ficheiro:Cassatt Mary Mother Combing Child's Hair 1879.jpg|*Nai peiteando o cabelo da filla*, 1879, Brooklyn Museum
Ficheiro:Cassatt Mary Elsie in a Blue Chair 1880.jpg|*Elsie nunha cadeira azul*, 1880, 
Ficheiro:Cassatt Mary At the Theater 1879.jpg|*Lydia no teatro*, 1880, Nelson-Atkins Museum of Art 
Ficheiro:Cassatt Mary Lilacs in a Window 1880.jpg|*Lilas na fiestra*, 1880, Metropolitan Museum of Art
Ficheiro:Cassatt Mary Lydia at the Tapestry Loom c. 1881.jpg|*Lydia na sala do tear*, 1881, Flint Institute of the Arts
Ficheiro:Cassat - The Loge NGA.jpg|*O patio de butacas*, 1882, National Gallery of Art
Ficheiro:Cassatt Mary Woman in Black 1882.jpg|*Muller de negro*, 1882, Museum of Fine Arts, Boston
Ficheiro:Cassatt_Mary_Children_on_the_Beach_1884.jpg|*Nenos na praia*, 1884, National Gallery of Art
Ficheiro:Cassatt Mary Lady at the Tea Table 1883.jpg|*Muller na mesa do té*, c.1884, Metropolitan Museum of Art
Ficheiro:Cassatt Mary Girl Arranging Her Hair 1886.jpg|*Rapaza arranxando o pelo*, 1886, National Gallery of Art
Ficheiro:Cassatt Mary At the Window 1889.jpg|*Na fiestra*, 1889, Louvre
Ficheiro:Cassatt Mary Maternite 1890.jpg|*Maternité*, 1890, 
Ficheiro:Cassatt Mary The Lamp 1891.jpg|*A lámpada*, c.1891 National Gallery of Art
Ficheiro:Cassatt Mary Nurse Reading to a Little Girl 1895.jpg|*Enfermeira léndolle a unha rapariga*, 1895, Metropolitan Museum of Art
Ficheiro:Cassatt Mary Maternal Kiss 1896.jpg|*Bico de nai*, 1896, Philadelphia Museum of Art
Ficheiro:Cassatt Mary Sara Holding A Cat 1908.jpg|*Sara cun gato no colo*, 1908, 

## Véxase tamén 
### Bibliografía 
* Mathews, Nancy Mowll, *Mary Cassatt: A Life*, 1998, Yale University Press, ISBN 0-300-07754-8
* White, John H., Jr. (Spring 1986), America's most noteworthy railroaders, *Railroad History*, Railway and Locomotive Historical Society, **154**, p.&nbsp;9-15. (mentions family relationship to Alexander J. Cassatt).

### Outros artigos 
* Impresionismo
* Mulleres artistas

### Ligazóns externas 
* Mary Cassatt na *National Gallery of Art* 
* Mary Cassatt na WebMuseum.
* Mary Cassatt no *Cincinnati Art Museum*
* [Mary Cassatt no *Hill-Stead Museum*, Farmington, Connecticut(https://gl.wikipedia.org/wiki/Connecticut)]
* smARThistory: *The Cup of Tea*